Борис Младенов-Young
Кърмаче някъде сред нощ проплака…

chitanka.info

Кърмаче някъде сред нощ проплака.

В просъница, за миг ми се стори,

че коте под прозореца ми в мрака,

уплашено, от глад и студ скимти.

Но грешката си скоро осъзнало,

сърцето ми подскочи, прималя

и развълнувано, и умиляло,

с тревога ме разбуди от съня.

Инстинктът ми на дядо надделя:

прииска ми се бебето да гушна,

в ръце с приспивна песен да го люшна…

То, милото, поплака, после спря,

от ласка майчина успокоено.

И аз заспах като дете блажено.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.